open-index/open-wikipedia-markdown huggingface dataset:
Dawung

**Dawung** yaiku wiwitan utawi tanduran sing seniki arang dipanggihi teng masyarkat, soalé wiwitan niku cukulé teng dhaérah pegunungan utamané sih teng tebing tebing sing inggil, cirié wiwitané kadosé wiwitan pete, cuma luwih inggil lan luwih ageng. Wiwitan dawung mlebet teng wiwitan raksasa, awaké ageng, lempeng lan inggil, wiwitan niki kadosé  didamel kanggé nglindungi tebing supados saged nahan longsor soalé oyoté rupané kados papan dados saged nahan longsoran.

Wiwitan Dawung mlebet teng golongan wiwitan polong olongan, oyot kang patrané saged nyuburaken siti teng sekitaré, bilih sempat ningal cukulé wiwitan niki,sedaya badé ningal macem macem wiwitan sanésé  teng sekitaré  seolah olah ngayomi wiwitan sanésé. 

Sing awit jaman sengién, patra, kulit, oyot, uwoh lan wijil, sampun kewentar kanggé obat tradhisional terutama teng masyarakat Jawa, upami kanggé weteng kembung, obat koléra, obat mules, lan mlebet angin, seniki niki wijil kedawung kabaré sampun didadosaken jamu modern lan total manfaatké wijil kedawung secara nasional selami taun 1996 mung 12 ton lan taun 1998 ningkat sampe 75 ton.

## Nami-nami désa 
Desa desa teng Jawa Wétan/Jawa Tengah/DIY sing kanggé nami Kedawung antarané 

# Karang Kedawung, Mumbulsari, Jember
# Kuripan, Probolinggo
# Kedawung Wétan, Grati, Pasuruan

## Rujukan
Situs Kadisobo

jmpl|Yoni sing durung dadi
jmpl|Yoni pecah
jmpl|Sebaran watu candi ing Situs Kadisobo
**Situs Kadisono** iku salah sawijing situs Hindu sing manggon ana ing makam Kadisobo, Trimulyo, Sleman. Ing situs iku ana 2 yoni, siji durung dadi (unfinished) lan siji meneh wis pecah. Uga akeh watu-watu candi (andesit) ing kono, paling akeh bentuke kemuncak candi (nduwuran).
Kemukus

**Kemukus** utawi Sabrang Jawa (Basa Latin: *Piper cubeba*) iku tanduran rambat sing duwuré bisa sampé 15 mèter. Tanduran kién ngasilakén siji tipe empon-empon ning Jawa. Tanduran Kemukus akèh ditemukaken ning pulau Jawa lan Sumatera. 

## Kegunaané 
Buah Kemukus dipanèn sedurungé mateng terus digaringaken. Biasané kemukus dimét buahé lan lenga atsiriné apa maning anggo bahan *farmakope* lan sumber minyak astiriné. Tanduran Kemukus sing garing di dadi akén anggo bumbu masak, apa maning masakan ning Indonesia. kegunaan sejené buah kemukus iku anggo nguat akén rasa ning gin lan udud

## Sajarah 
Ning Jawa, Tanduran Kemukus iku tanduran rakyat, tapi tanduran kien pernah di pelihara ng pemerintah barengan  tanduran kopi lan coklat kena dimanfaataken dadi tanduran rambat. Kemukus sengét bengén wis dadi tanduran sing didagang, malahan sengét jaman Walanda wis dikirim menyang luar negri liwat Pelabuhan Jakarta, Cirebon, Tegal, Semarang, Surabaya, Cilacap, Sigli, Calang, Meulaboh, Tapatuan, Sinabalang, Sibolga, lan Padang. 

## Aran désa 
Désa sing isih nggunakaken aran kemukus dadi aran désa, yaiku 

* Désa Kemukus, Kecamatan Gombong, Kabupatèn Kebumèn.

## Rujukan
Gintungan

jmpl|Woh Gintung
**Gintungan**, gintung, gentung (*Bischofia Javanica*) kepanjing wit kayu utan ingkang milai jarang ditemukaken teng Jawa. inggilipun wit Gintungan nyampe 50 meter ingkang batangipun nggadahi diameter 1 meter. Wit Gintungan saged cukul sampe dataran inggil (langkung 1.000 m dpl). Teng wilayah Sumatra Gintungan dipun sukani nami *kerinjing,* 

teng Sunda: *gadog*  utawi *ki maung,* teng Ternate: *simamo.* Umumipun wit gintungan mung dimangpaataken kayune.  Kayu gintungan kepanjing golongan kayu sedeng sampe akas. Mulané saged dienggé wangunan perumahan, jembatan utawi pertambangan. Piturut kabar kayu gintungan cekap awete lamun saged kelindung saking pengaruhipun cuaca, misale ngangge rangkanipun bangunan, utawi pekakas ingkang wonten teng lebet griya. Nanging, kayu gintungan radi sesah dipun garingaken minangka gampil retak, pecah lan rubih bentuke. mulane lamun dipun gawé papan ingkang tipis kirang saé kasilé minangka gampil pecahlan mlengkung kulantaran ageng pisan penyusutane.

## Nami-nami désa 
jmpl|Gintungan kang ngembang
Désa-désa teng Jawa Wétan/Jawa Tengah/DIY ingkang ngginakaken nami gintungan dados nami dhusun yaniku:

# Gintungan, Kembangbahu, Lamongan
# Gentungan, Mojogedang, Karanganyar
# Gentungan, Gebang, Purworejo
# Kaligintung, Pituruh, Purwerejo
# Gintung, Comal, Pemalang
# Cigintung, Wanareja, Cilacap
# Gintungreja, Gandrungmangu, Cilacap
# Karanggintung, Gandrungmangu, Cilacap
# Karanggintung, Sumbang, Banyumas
# Kaligintung, Temon, Kulon Progo

## Rujukan
Tayamum

**Tayamum** miturut basa inggih menika nyedhak marang lebu. Dene miturut pangertosan syari'at, tayamum inggih menika ngusapaken lebu wonten ing pasuryan kaliyan asta kanthi niat kagem sholat utawi sanesipun. Tayamum menika sampun katetapaken wonten ing Al-Qur'an, Al-Hadist kaliyan ijma' ulama. Wonten ing salebetipun Al-Qur'an, Allah berfirman:

"Banjur sira padha ora entuk banyu, mula padha tayamum kanthib lemah kang suci. usapna ana ing rai lan tangan." (Am-Nisa: 43)

Wonten ing hadist ingkang kariwayataken dening Abu umamah, kasebataken bilih Rasulullah nate paring sabda:

"Wus didadekake kabèh lemah ana ing donya iki kanggo sliramu, Kanggo panggonan sujud lan suci. Mula, nalika wektu sholat wius teka, lemah bisa kanggo piranti suci." (HR. Ahmad)

Dene wonte ing ijma' ulama maringi dhawuh bilih paring ngginakaken lebu iutawi tayamum kangge gantos wudhu utawi siram nalika wekdal kaliyan kondhisi tartamtu.

## Sabab Dipunsyari'ataken Tayamum 
Ngengingi sabab dipunsyari'ataken tayamum inggih menika wonten ing riwayat saking Aisyah. Wonten ing Hadist ingkang dipunriwayataken dening Jamaah kajawi At-Tirmidzi, kacariyosaken bilih satunggaling dinten Aisyah kaliyan sahabat tindakan bareng Nabi Muhammad utawi Rasulullah. Wonten ing tengah margi, kalungipun Aisyah ical, saengga rombongan kedah mandheg kagem madosi kalung kasebat. Salah satunggaling anggota rombongan nggresula bilih amargi Aisyah sedaya rombongan kedah mandheg kagem madosi kalung kasebat, kamangka wonten ing papan punika boten wonten toya. Lajeng Abu Bakar duka marang anggota kalawau, salajengipun sedaya rombongan sare dumugi shubuh tanpa toya. Lajeng Gusti Allah mandhapaken ayat ngengingi tayamum: "Mula sira padhaa tayamum" Lajeng Usaid bin Hudhair ngendika bilih menika berkah ingkang sepisan saking kaluwarganipun Abu Bakar. Nalika untanipun sedaya rombongan sami ngadeg, ndilalah kalungipun Aisyah wonten ing ngandhapipun unta.

## Rujukan
Gurah

**Gurah** yaiku terapi keséhatan tradhisional asli Jawa. Ing Ngayogyakarta, gurah yaiku terapi kang kondhang. Pusaté ana ing daerah Girilaya, Imogiri, Bantul. Ing sadawane dalan seka kutha Yogyakarta ngidul tumuju marang Imogiri, saben limang kilometer ing pinggir-pinggir dalan mesthi ana pijet gurah. Ana ing tradhisi warga Imogiri, gurah ya kuwi pengobatan tradhisional kang dilakoni kanthi cara ekstrak godhong srigunggu (*Clerodendron serratum*) ing lambé utawa bolongan irung.

Pijet gurah dilakokaké déning para sindhèn dinggo njaga kwalitas swara supaya tetep merdu. Pijet gurah asline tradhisi folklor lisan. Tradhisi iki angel disinauni ing sekolah. Amung wong kang pengin lan niyat tenanan kang bisa dadi ahli gurah. Amarga ing gurah ana aspek-aspek tartamtu, yen ora tahan, bakal lara dhéwé. Kadang kala uga ana wong-wong kang ngrasa jijik marang gurah iki. Ananging kanggo sebagian wong ing Yogyakarta, gurah kuwi dadi kebutuhan preventif kanggo kesehatan.

Pijet dilakokake ing awak kabèh, ora nganggo ramuan apa-apa. Pijet kuwi tujuwané kanggo supaya cairan kang ing njero awak gampang metu. Yèn wis isa metu cairan kuwi lewat irung, lambé lan mata, pasièn bakalé ngrasa lega. Pasièn uga kudu pasa, ora ngomong saha ora mangan apa waé. Amarga pasièn bakalé ngrasa lemes. Awak kuwi kaya-kaya kelangan kakuwatané.

## Mupangat 
Gurah nduwèni mupangat kanggo pasièn ing babagan penyegaran, kekeselen, ketenangan, rilèksasi, ambegan, penak turu, loyo, lan sapituruté. Gurah uga ndayani rongga swara tambah mbukak amba. Dadi, para penyanyi, dhalang, pesindèn lan wong kang ngetokaké jasa swara luwih apik yen nglakoni gurah rutin. Gurah uga uwis nyebar ing sawatara dhaérah ing kabupatèn-kabupatèn ing Ngayogyakarta, kaya ta kodya (kota madya) lan Sleman kang paling akèh nglakoni pijet gurah. Ing kodya tukang pijet gurah tansah nulisaké keturunan Girilaya-Imogiri. Iki kanggo cara pemasaran tradhisi gurah.

Gurah mung disinauni turun temurun amarga ngandung ilmu kang khas. Ora kabèh wong tegel kanggo nglakoni. merga kuwi tukang gurah isa ngajari tata cara gurah kanggo anaké kang nduwèni bakat amarga yèn ora nduwé bakat biyasané wong kuwi bakal jiji.

## Rujukan
Nissa Sabyan

**Khoirunnisa** utawa **Nissa Sabyan** () yaiku *vokalis* 
saka Sabyan Gambus kang duwèni praupan kang manis lan swarané uga apik. Nissa Sabyan mèlu grup Sabyan Gambus, nalika dhèwèké ngancik kelas 2 SMK.

## Pandhidhikan 
Dhèwèké lair ing Lumajang lan manggon ing Bandung tekan kelas 6 SD. Lulus saka SD banjur pindah menyang Jakarta. Sawisé lulus saka SMP, Nissa lumebu ing SMK N 56 Jakarta jurusan ototronik (otomotif lan èlèktronik). Nissa duwéni gegayuhan kepengin nerusaké kuliah ing jurusan musik. Nanging saiki dhèwèké pengin makarya dhisik ing grupé musik.

## Grup musik 
Grup Musik Sabyan Gambus wiwit kawentar ing masarakat amarga kerep nembangké tembang islami utawa sholawat nabi, kanthi nembangaké menèh (*cover*) utawa nembangké dadi tembang anyar. Grup musik iku anggotané ana 6 uwong alumni sapesantrèn sing ana ing Jakarta. Tekan saiki, akèh wong sing wis dadi langganan ana ing saluran Youtube-é sing digawé dhèwèke (Sabyan Official).

Anggota Sabyan Gambus yaiku Khoirunnisa alias Nissa (vokalis), Anisa Rahman (vokalis kaloro), Ayus (kibor), Kamal (pamain gendang), Tebe (pamain piyul) lan Sofwan (MC). Kabèh mau rata-rata lulusan saka pesantrèn.

Sabyan Gambus digawé kanggo acara kawinan. Banjur ing taun 2017, grup musik iku wiwit ngirim vidio kang pisanan nèng channel Youtube. Tembang-tembang shalawat sing paling laris lan disenengi masarakat yaiku kaya ta *Ya Maulana, Deen Assalam, Ya Jamalu, Law Kana Bainanal Habib, Ya Habibal Qolbi, Rahman ya Rahman, Ya Asyiqol Musthofa, Ahmad Ya Habibi, Ya Taiba, Qomarun, Assalamualaika ya Rasulullah* lan liya-liyané.

## YouTube 
Ing taun 2018, Grup *Sabyan Gambus* dadi *viral* amarga saben gawé vidio anyar mesthi dadi *trending.* Sing nonton bisa tekan puluhan yuta masarakat Indonésia lan masarakat mancanagara. Tembang-tembang sing wis didelok atusan yuta masarakat ya iku Ya Maulana, Deen Assalam, Ya Habibal Qalbi lan Ya Assiqol.

Saya suwé saya maju, grup saka Jakarta iki wiwit nggawé *tema* tembang sing béda, yaiku tembang gambus saka Wétan Tengah. Amarga gubahan sing luwih modhern, ndadèkaké tembang gambus béda lan mligi.

## Pangaji 
Saka karya-karyané kuwi mau, grup Sabyan Gambus oleh pangaji ing Anugerah Syiar Ramadan 1439 H kategori Grup Musik/Penyanyi taun 2018.

## Réferènsi
Akupunktur

**Akupuntur** awalé diterapna ing negeri tirai bambu (Cina), nanging suwé-suwé nyebar ana ing kabèh dhaérah ing Indonésia, kalebu Yogyakarta. pengobatan iki akeh gunane. ahli medis uga nliti bab akupunktur kang dipadu karo ilmu kedokteran. Ig Yogyakarta, akupunktur nduwèni khas dhéwé. Ing panggon liyané, akupunktur mung diterapna kanggo ilmu kedokteran, ing Yogyakarta malah uwis diramu nganggo pengobatan alternatif.

Akupunktur uga asring digabung karo model pengobatan tradhisional, nganggo ramuan obat, uga ana kang dimanfaatké déning tabib. Ing Yogyakarta akeh pengobatan akupunktur. umume para pasien asring wedi karo pengobatan akupunktur. tapi nalika para pasien ngerti mupangat lan deteksi dini saka akupunktur, pasien dadi ora wedi maneh. perkara ngono kuwi tau dialami dening Presiden Soekarno. tim dokter kepresidenan tau menehi pamanggih supaya Presiden Soekarno operasi. tapi operasi ora tau dilakoni., merga tim akupunktur saka RRC isa ngobati nganti mari. kuwi kang diomongke tim akupuntur, Wahyudi, saka Yogyakarta. akhire, Presiden Soekrno menehi perintah marang Menteri Kesehatan, Prof. Dr. Satrio, supaya akupunktur isa dikembangna lan disinauni ing Indonesia.

## Sarana 
Akupunktur uga bisa disebut pengobatan tradhisional kang nganggo kekuatan jarum. dadi, ana uga kang nyebut tusuk jarum. tapi, jarum kang dienggo yakuwi jarum khusus kang kadang kala ditambah karo kauterisasi moxawool kang dibakar, digawé saka *Artemisia vulgaris* kang digaringke lan dialuske. jarum kang dienggo digawé saka bahan stainless steel.bagian kang kudu ditusuk jarum ya kuwi gumantung karo jinikang penyakit, dideteksi nganggo piranti kaya ta kabel, jarum jam lan kumparan wesi. wesi kuwi ditempelke ana ing bagian awak pasien. yen ana getaran lan swara, ahli tusuk jarum uwis isa ngerti maneka warna jinikang penyakit. seka kono uga bakal ditemtokaken bagian endi wae kang kudu dikenani tusuk jarum.
seka maneka warna bagian awak kang akeh dikenani tusukan jarum, antarane kaya ta kuping, bagian mburi kuping, bagian pilingan, weteng, sirah, lan sapiturute. makang-makang kuwi ana hubungane karo penyakit kang diduweni pasien. tusukan kuwi nduweni tujuwan ya kuwi kanggo menehi rangsangantumrap sistem neurovegetatif, sistem endoktrin lan sistem kardiovaskuler.

## Rujukan
Bill English

**William Andrew** "**Bill**" **English** ()) ya iku sawijining pelawak, aktor, lan pembawa acara saka Amérika.

## Cathetan suku
Manukrawa

Miturut layang Wangsakèrta, **Manukrawa** iku aran kèraton bèngèn sing pernah ana ning wilayah Kabupatèn Indramayu, sèdurungé Radèn Wiralodra gawé padukuhan ning Lèmbah Cimanuk, cikal bakalé Kabupatèn Indramayu sèkièn. Lokasi ibu kota Manukrawa, Kèratoné dipèrkirakaké ana ning sèpinggiré muara Kali Cimanuk. Raja Manukrawa duwé gelar Prabu Bonggalpati, duwé anak wadon arané Nyimas Nilem Sari sing didadikakèn garwa utama atanapi Pèrmaisuri Prabu Wiryabayu sing nguasai Kèraton Indraprahasta.Sayangé, umur Kèraton Manukrawa mung satus taun lawasé. Kèratoné ancur gènang banjir bandang lubèré Kali Sèrasah atanapi Kali Cimanuk.Rujukan.
Manuskrip

'''*Manuskrip* Jawa'* makaten saking tembung *manuskrip* kaliyan Jawa. Tembung manuskrip menika aslinipun saking tembung basa inggris, *manuscript* ‘*naskah*’ ingkang tegesipun anggitan ingkang sinerat tangan (carik), ingkang taksih asli manapa déné ingkang sampun awujud salinanipun (Darusuprapta, 1984:1, wonten ing Mulyani, Hesti: 2012:1). Inggih ingkang ngrembag mawarni-warni bab ingkang mujudaken wohing kabudayanipun masarakat ing jaman rumiyin (Baroroh-Baried, 1985:54, wonten ing Mulyani, Hesti:2012:1). Tembung Jawa tegesipun manapa kémawon ingkang gegayutan kalihan basa, sastra, saha budaya Jawa inggih kalebet aksara kanggé nyerat tèks utawi andharan salebeting *manuskrip*. Dados ingkang ateges manuskrip Jawa inggih menika *karya sastra* ingkang sinerat tangan (carik), ingkang taksih asli utawi sampun awujud salinanipun, ingkang ngewrat mawarni-warni bab ingkang mujudaken wohing kabudayan-ipun masarakat ing jaman rumiyin, ingkang dipun-andharaken mawi basa Jawi (inggih  basa Jawi kina, Jawi pertengahan, saha jawi gagrag Anyar). Wondéné aksara ingkang kaginakaken kanggé ngandharaken tèks inggih menika aksara Jawa, aksara Arab Pègon, saha aksara Latin.

Kanggé nemtokaken *manuskrip* Jawa ingkang badhé dipunwaos lajeng kabedhah menika kedah mangertos langkung rumiyin bab jinising *manuskrip* Jawa menika saged dipuntindakaken kanthi maos *katalog-katalog* ingkang sampun wonten. Kadosta *katalog* ingkang ngewrat *manuskrip-manuskrip* ing Jakarta, inggih ing *Perpustakaan Nasional Républik Indonésia*, ing Bali inggih wonten ing Gedhong Kirtya, lan sapanunggalanipun. Wonten *katalog* ingkang ngewrat *manuskrip-manuskrip* ingkang kasimpen ing perpustakaan utawi papan sanesipun, kadosta ing Ngayogyakarta, perpustakaan Pura Pakualaman; Tepas Kapujanggan Ageng Widyabudaya, Kraton Ngayogyakarta; wonten Tepas Kapujanggan Kasatriyan Kraton Ngayogyakarta, ing Surakarta; perpustakaan Sanapustaka Kraton Surakarta, Radyapustaka, saha perpustakaan Réksapustaka Kadipatèn Mangkunegaran Surakarta. Kanthi nyinau andharan ingkang kawrat ing *katalog* menika saged mangertos manapa kemawon jinising isi *manuskrip* Jawa.

## Naskah 
Naskah menika nedahaken piranti ingkang *konkrit* (Baroroh-Baried, 1985, wonten ing Mulyani, Hesti: 2014:2). Tegesipun naskah menika piranti ingkang wonten wujudipun, saged dipuntingali, saha dipuncepeng. Kajawi menika, naskah ugi kasebat minangka *codex* (buku) utawi *Kodeks*, inggih menika gulungan utawi buku seratan tangan, kanthi bahan saking tèks-tèks klasik. Ilmunipun dipunsèbat *kodikologi*.

## Teks 
Teks Inggih menika reroncèning tembung ingkang minangka waosan kanthi wos tartamtu ingkang maringi *informasi'' bab kabudayan ing satunggaling bangsa ing jaman rumiyin ingkang awujud lésan utawi seratan.

## Rujukan
Bonggalpati

**NYIMAS ENDANG DHARMA**

Miturut babad Dèrmayu, Nyimas Èndang Dharma iku kèturunan tèrahir Prabu Bonggalpati sing Kèrajaan Manukrawa, Kabupaten Indramayu jaman sèkièn. Waktu Kèrajaan Manukrawa musnah gènang banjir bandang kali Cimanuk Nyimas Èndang Dharma masih cilik, sèwisè gèdè kèlawon-lawon Nyimas Èndang Dharma ngèmbara meng Palèmbang. Waktu ngrungu ana uwong ngèbangun padukuhan ning lembah Cimanuk Nyimas Èndang Dharma balik sing Palèmbang  pèngèn weruh sapa sing ngèbangun maning bèkas nègèri lèluhure.Rujukan.
Wong Banyumas

**NOVEL LASKAR KESANGHYANGAN**

Karyanè Kusyoto

Novèl lki nyèritakakèn Kèsultanan Cirèbon lan Padukuhan Lèmbah Cimanuk sèkièn lèbih di kènal Kabupatèn Indramayu.

Rujukan
Gajihan

**Suket gajihan** niku suket ingkang wonten teng dhaérah Jawa. Miturut K. Heyne ning buku *Tumbuhan Berguna Indonesia* I-IV (Badan Penelitian dan Pengembangan Kehutanan Departemen Kehutanan, 1978), wonten kalih jenis suket gajihan. Suket gajihan (*Selerachne punctata*) lan suket gajihan (*Panicum distachyum*).

Suket gajihan (*Selerachne punctata*) iku suket ingkang urip semusim. Ciriné batangé akèh lan dawa sampé 90 cm. Baka tumbuhé ing panggon adem batangé tegak, nanging baka tumbuhé ning panggon kang akèh srengengéné malah tuwuh ing lemah. Ing Jawa biasa akèh ketemu ing perbatesan Jawa Kulon lan Jawa Tengah ning keduwuran 300 Mdpl. Godhongé apik nganggo mangan kéwan ternak utaminé jaran.

Suket gajihan (*Panicum distachyum)* niku jenis suket sing dawa umuré (menahun). Dhuwuré sampé 60 cm. Kesebaré ning sakabehé pulo Jawa ning keduwuran sampé 600 Mdpl. biasané dinggo mangan kewan ternak wong désa.

## Aran désa 
Désa-désa ning Jawa Wétan/Jawa Tengah/DIY sing nganggo aran gajihan dinggo aran desa yaiku:

# Désa Gajihan, Kecamatan Gunungwungkul, Kabupatèn Pathi

## Rujukan
Kusyoto

**Kusyoto**

Salah sèwiji pènulis asal Indramayu, Jawa Barat. Salah sawiji novèlè judulè

Laskarkesanghyangan
KusyotoKusyoto

**Kusyoto**

Salah sèwiji pènulis Indramayu sing paling produktif nulis novèl gènrè Sèjarah. Karya-karya sing wis ditèrbiyakèn kayadènè.

Laskarkesanghyangan

Laskar Kèsanghyangan nyèritakakèn babad Dèrmayu lan Kèsultanan Cirèbon.Rujukan.
Laskarkesanghyangan

**LASKAR KESANGHYANGAN**

Salah sawijinè judul novèl gènrè Sèjarah sing ditulis gènang Kusyoto, pènulis produktif asal Indramayu Jawa Barat. Novèl iki nyèritakakèn Kèsultanan Cirèbon lan babad Dèrmayu.
Wiralodra

**RADEN WIRALODRA**

Radèn Bagus Arya Wiralodra iku aran lèngkapè, sing ngadègagèn pèdukuhan lèmbah Cimanuk, cikal bakal Kabupatèn Indramayu zaman sèkièn. Minurut babad Dèrmayu, Radèn Wiralodra iku asalè sing Bagèlen Jawa Tengah, anakè Tumènggung Gagak Singa Lodra.

Kala waktu muja sèmèdi atanapi tètapa ning puncakè Gunung Sumbing, Radèn Wiralodra olih pituduh, wangsit kongkon nggulati salah sawijinè kali sing aran kali Cimanuk.Rujukan.
Carol Channing

**Carol Elaine Channing** () ya iku sawijining pelawak, aktor, lan pembawa acara saka Amérika.

## Cathetan suku
Kacilakan Asiana Airlines 214

**Kacilakan Asiana Airlines 214** ya iku kacilakan motor mabur Boeing 777 nalika motor mabur mudhun ing Papan Anggegana Internasional San Francisco. Kadadeyan kuwi nandang ing dina Setu, 6 Juli 2013. Motor mabur kuwi kacatet nggoné maskapai Asiana Airlines Korea kanthi nomor penerbangan 214 sing mabur saka Seoul.

Kacilakan kuwi nggawé 2 wong mati, 181 liyane tatu, lan 6 nandang kang parah saka kabehé penumpang kang ana 291 lan 16 kru. Korban mati ya iku warga negara China. Salah sijiné korban mati amarga ketubruk mobil emergency. Dudutan kuwi awit awaké korban ketemu ora ing jalur landasan.
Motor mabur kuwi mudun kanthi alon lan papane kangisoren. Pilot wis ngreka nambah laku cepeté motor mabur kuwi kira-kira 7 detik sadurungé kacilakan kadadeyan. Ananging kacilakan tetep kadadeyan. Miturut asil rekaman kokpit lan data panerbangan, ana panjaluk kanggo nambah cepeting laku motor mabur kuwi. Pilot nyauri pengen mubeng-mubeng dhisik. 
Motor mabur sing nggawa 307 penumpang kuwi ora bisa mudhun kanthi apik lan kobong. Motor mabur dibedhek nyenggol banyu sagara nganti buntuté ucul. 
Asiana airlines kuwi maskapai paling gedhe nomer loro ing Koréa Kidul. Kacilakan kuwi uga sing nomer loro. Kacilakan nomer siji nalika tahun 1993, Asiana Airlines nubruk gunung ing Koréa Kidul. Kacilakan kuwi marai 68 wong mati.
Ana ing tivi, Presidhèn Asiana Airlines njaluk ngapura amarga kacilakan kuwi mau. Nalika kuwi Yooung-doo, Presiden maskapai kasebut, ngandharaké yen kru pesawat iya wong-wong sing wis digladhi. Piloté pesawat kuwi uga wis duwéni 10 ewu jam mabur. Nalika kuwi piloté yaiku Lee Jeong-min saha Lee Gang-guk.

## Rujukan
Nyalabu Daya, Pamekasan, Pamekasan

**Nyalabu Daya** iku salah siji saka Désa ing wilayah saka Kacamatan Pamekasan , Kabupatèn Pamekasan ,  Jawa Wétan  , Indonésia .

## Rujukan 
 jvwiki: Nyalabu Daya, Pamekasan, Pamekasan
Jombok, Pule, Trenggalek

**Jombok** minangka salah sawijining Désa dumunung ing Kecamatan Pule , Kabupatèn Trenggalèk , Jawa Wétan ,   Indonésia .

## Rujukan
Joho, Pule, Trenggalek

**Joho** punika désa dumunung ing Kacamatan Pulé , Kabupatèn Trenggalèk , Jawa Wétan,   Indonésia .

## Rujukan
Josh Ryan Evans

**Joshua Ryan** "**Josh**" **Evans** ()) ya iku sawijining pelawak, aktor, lan pembawa acara saka Amérika.

## Cathetan suku
Boy Candra

Boy Candra inggih mênikå salah satunggaling panulis novèl saking Indonesia kang wigati. Boy Candra lair nalikå tanggal 21 Novèmbêr 1989 ing Sumatêra Barat. Dhéwéké naté kuliah wontěn ing jurusan Administrasi Pendidikan, Univêrsitas Nègèri Padang. Nalikå kuliah dhéwéké aktif ing organisasi komunikasi lan radio wontên ing Kampus (UKKPK UNP). Piyambakipůn aktif nyêrat saking taun 2011, kajåbå nyêrat novèl ugå buku fiksi sanèsipůn. Buku ingkang sampun têrbit antawisipůn: Origami Hati (2013), Setelah Hujan Reda (2014), Catatan Pendek Untuk Cinta Yang Panjang (2015), Senja, Hujan, dan Cerita yang Telah Usai (2015) lan sapanunggalanipůn.

Novèl Boy Candra mênikå kathah-kathahipůn dados *"best seller"* lan akéh digandrungi kaliyan tiyang êném mliginipůn ingkang rêmên maos novèl. Kadadosan mênikå pancén awit saking sêdåyå novèlipůn Boy Candra mênikå saè sangêt. Novèl ingkang dipunsêrat kaliyan Boy Candra mênikå novèl rêmaja, novèl ingkang bahas bab asmara tumrap para mudha. asring gawé pamaos mênikå *baper (bawa perasaan)* istilah kêrênipůn.
Robin Williams

[thumb|Williams, [2011]]
**Robin McLaurin Williams** ()) ya iku pelawak, aktor, lan panatacara saka Amérika.

## Cathetan suku
Ecka Monic

**Eka Fidi Herdiani** utawa dikenal kanthi jeneng **Ecka Monic** () yaiku penyanyi dangdut Indonesia.

## Karier 
Sing ora ngerti penyanyi dangdut iki saka Lumajang. Ecka Monic sing dadi penyanyi dangdut sing kasengsem ing lagu-lagune macem-macem lagu sing dhèwèké nyanyi dadi pimpinan sukses kanggo penyanyi dangdut.
Penyanyi sing ayu iki dadi salah sawijining seniman sing disenengi masyarakat Lumajang ing njaba kutha. Ora jarang dhèwèké kerep pindhah aksi panggung liwat media sosial Instagram.
Ecka Monic ora mung jeneng asline, jenenge Ecka Monic mung jeneng panggung sing ndadekake dhèwèké misuwur. Dhèwèké duwe jeneng asline, Eka Fidi Herdiani lair ing Lumajang, 6 Mei 1994. Dikawruhi ing panggung hiburan minangka artis dangdut sing nduweni ciri khas, manggon ing Desa Wonorejo, Kedungjajang, Lumajang.
Saliyane swara nada lan nyenengake kanggo dirungokake, dhèwèké nduweni gaya dhewe ngenalaken panggung. Didukung dening pasuryan sing ayu, Ecka Monic wiwit disenengi dening penyayang musik lan uga misuwur kanthi gaya sing santai lan ora gaya sing dituduhake minangka merek dagang ing panggung hiburan tanah air.

## Cathetan suku 
## Pranala njaba 
* 
*  Ecka Monic YouTube
Mula bukaning ruwatan lan sukerta

## Mula Bukaning Ruwatan lan Sukerta 
Miturut wong Jåwå ruwatan kuwi wis dadi tradhisi kang agung. Tegȇsé, ruwatan dadi budåyå ing kalanganing tiyang jåwå ing ngȇndi wae. Anamung, wong jåwå isih kurang anggoné mangȇrtèni pentingé ruwatan, amargå isih ånå masarakat kang pro-kontra bab ruwatan. Kanggo saperangan uwong Jåwå, ruwatan didȇlȇng ngambur-amburké dhuit, ananging ing saperanganing uwong ruwatan malah dadi hal ingkang pȇnting.

Pro-kontra bab ruwatan Jåwå kuwi diolèhkȇ, kanggo aspèk budåyå tradhisi, ruwatan pancèn akèh nyuguhaké hal ingkang kontroversial. Anamung  kang prȇlu digatèkaké yaiku ruwatan wis nggȇtih ing panggalihé wong Jåwå. Wis suwé wong Jåwå nglakoni ritual ruwatan iki. Wiwité nalikå caritå Hariwangsa, Sumanasantaka, Korawasrama, Calwanarang, Nawaruci lan Sudamala ing jaman krajaan kuna, ruwatan jåwå wis anggema.

## Istilah Ruwatan lan Sukerta 
Istilah ruwatan såkå tembung ‘ruwat’, ditȇgȇsi tembung ruwat kuwi cedhak karo tembung ‘lukat’, tȇgȇsé (ngilangaké, ngrȇsiki). Misalé ing ukårå ‘kunang iki papa ni nghulun agong ring apan lukata’. tȇgȇsé “Wondéné kasangsårån kawulå menikå agȇng, kados pundi caranipun ngilangaken?” Kutipan menikå ménéhi tȇgȇs bilih tȇgȇsing ruwatan ing jaman biyèn nganti saiki isih pådhå. Ing båså jåwå kunå ånå tȇmbung sukȇrta kang ånå gayutè karo ruwatan. Ing adat Jåwå ugå ånå tembung bocah sukertå, sokreta utåwå sukreta ing kakawin Gatotkacarya, luwih nggatèkaké bilih sukertå dadi sumber uriping wong akèh, kapribadén apik utåwå èlèk, nyababaké wong dadi èlèk åpå apik, sȇnȇng lan sedhih.

Manekå wårnå tȇgȇsing sukrȇtå kuwi ngrȇmbaka, banjur pungkasaning wujud istilah kuwi dadi ‘bocah sukertå lan wong sukertå’. Anak utåwå wong sukretå dadi catu kang pinilih dening Batårå Guru kanggo Batårå Kålå lan Dewi Durgå. Ing båså jåwå baru tembung kretå utåwå kertå duwé tȇgȇs “wis kagawé, wes digawé” ugå ånå tembung sinukertå duwé tȇgȇs “wis disubyå-subyå” pramilå bocah sukretå nalikå disunat/khitan utåwå wis dinikahaké dirayakaké kanthi mobyor-mobyor. Kanthi nanggap wayang lan nggåwå caritå bab murwåkålå.

Ing kelompoking masarakat Jåwå, ngirå tembung sukertå luwih ing unsur tembung sukȇr utåwå rȇgȇd. Bocah sukertå asring sinebut bocahsuker/ bocah rȇgȇd, pramilå kudu diresikaké, supåyå resik kanthi upacårå ruwatan. Bocah sukertå asring disebut bocah pangayam-ayaming Batårå Kålå, duwéni tȇgȇs “anak kang dadi ancaman Batårå Kålå” bocah sukertå kuwi dadi bahan sik dipangan Batårå Kålå. Pramilå kudu dirȇsikaké kanthi dalan upåcårå ruwatan.

## Rujukan 
Endaswara,suwardi.2005.Buku Pinter Budaya Jawa.Yogyakarta:Gelombang Pasang.
Rara Sekar Larasati

**Rara Sekar Larasati** (lair ing Bandung , 7 Juni 1990) yaiku penyanyi lan aktivis Indonesia. Dhèwèké gabung karo grup musik Banda Neira (nganti taun 2016) karo Ananda Badudu lan wis gawé rong album lan rong album mini. Rara saiki sinau ing Universitas Victoria ing Wellington, Selandia Baru . 

Rara iku mbakyuné Isyana Saraswati sing uga nggarap karir ing dunya musik Indonésia. Wong tuwane, Luana Marpanda lan Sapta Dwikardana, teka saka latar mburi musik lan akademisi. Iki nggawe Isyana lan Rara diberkahi karo bakat musik lan tradhisi intelektual sing kuwat.   

## Catetan sikil
Gajah Oling

jmpl|276x276px| Salah sawijining varian umum saka dekorasi Gajah Oling
**Gajah Oling** minangka motif sing identik karo Banyuwangi. Gajah Oling, utamane minurut pangrajin bathik, minangka motif paling tuwa antarane motif bathik Banyuwangi.  Saliyane bathik, macem-macem hiasan Gajah Oling uga akeh digunakake ing pirang-pirang budaya visual liya kaya ta mural, ukiran, dekorasi lan grafis .

## Rancangan 
Rancangan motif Gajah Oling katon kaya tandha pitakon, sing filosofine ngemot wujud batang gajah lan diarani minangka uling (sidhat/moa). Saliyane unsur iki, hiasan iki uga dibarengi karo pirang-pirang elemen kalebu kupu-kupu, tanduran laut, manggar (kembang jati) lan liya-liyane.

## Galeri 

Gambar:Detailed Gajah Oling motif in Batik Banyuwangi.jpg|Gambar gedhe hiasan gajah oling ing bathik Banyuwangi
Gambar:Soap Hotel Amenity with Gajah Oling Motif.jpg|Logo hotel Blambangan inspirasine saka gajah oling
Gambar:Batik Banyuwangi with Gajah Oling motif.jpg|hiasan gajah oling ing bathik
Gambar:Omelette with Gajah Oling motif souce dressing.jpg|Endog dadar karo saus sing bentuke kaya gajah oling, ana ing Banyuwangi
Gambar:Batik Banyuwangi Gajah Oling.jpg|Batik Banyuwangi karo motif gajah oling
Gambar:Precast Sphere Bollard with Gajah Oling motif in Banyuwangi.jpg|Bunderan karo gambar gajah oling ing Banyuwangi
Gambar:Kue Bagiak Gajah Oling, Banyuwangi.jpg|Kue Bagiak Gajah Oling kanthi logo gajah oling, Banyuwangi
Gambar:Logo of Banyuwangi Mall.png|Logo Banyuwangi Mall nggunakake motif gajah oling
Gambar:Gandrung Sewu.jpg|Hiasan gajah oling ing sandhangan penari Gandrung Sewu
|Kothak ing sisih kiwa nulis Airport Banyuwangi ana gajah olinge

## Catetan sikil
Rex Orange County

'''Alexander O'Connor** (lair ing 4 Mei 1998), luwih dikenal karo jeneng panggung **Rex Orange County'*, iku sawijining juru rekaman lan penulis lagu saka desa Grayshott ing kutha Haslemere, Surrey, Inggris.

## Jeneng 
Jeneng Rex Orange County adhedhasar jeneng cilik sing diwenehi dening gurune, *OC'' , saka O'Connor.

## Pakurmatan 
Ing Januari 2018, O'Connor tampil kaping pindho ing BBC *Sound 2018* sawisé penyanyi Nurwègen, Sigrid .

## Diskografi 
### Album studio 
### Singel 
* "Uno" (2016) 
* "Best Friend" (2017) 
* "Sunflower" (2017) 
* "Untitled" (2017) 
* "Edition" (2017) 
* "Loving Is Easy" (2017) 
* "You've Got a Friend in Me" (2018)

### Video musik 
* "Sunflower" (2017) (diprodhuksi dening Illegal Civ Cinema)  
* "Loving Is Easy" (2017) (disutradarai dening Chris Ullens) 

## Catetan sikil
Rodrigo Koxa

'''Rodrigo 'Koxa' Augusto do Espírito Santo''' (lair 22 September 1979) iku paselancar ombak gedhé lan ulah ragawan banyu saka negara Brasil.  Rodrigo minangka sing nyitak rekor gelombang paling gedhe sing tau diselancari ing Nazaré, Portugal, tanggal 8 November 2017. 

## Urip pribadi 
Rodrigo 'Koxa' Augusto do Espírito Santo lair ing Jundiaí, Brasil tanggal 22 September 1979, lan miwiti karir surfing nalika taun 1988 ing pesisir Guarujá, Brasil.   

Ing tanggal 30 April 2018, Koxa menangaké penghargaan Quiksilver XXL Big Wave, ing Big Wave Awards saka World Surf League (WSL).  Gelombang iki diakoni dening hakim-hakim Big Wave Awards Santa Monica, minangka gelombang paling gedhe sing tau kanggo selancar ing sajarah. Saiki dhèwèké nduweni posisi ing Guinness World Records kanthi gelombang paling gedhe sing tau dadi selancaran ing sajarah World Surf League.    

## Catetan sikil
Bruno Major

**Major Bruno** (lair ing taun 1988 utawa 1989)  yaiku penyanyi, panulis lagu lan gitaris asal Inggris.  Album kapisané, *A Song for Every Moon* diluncurake ing 2017. 

## Karir 
Ing tanggal 21 Januari 2014, Major ngluncurake patang lagu *Live* EP ing Virgin Records, piyambakipun makarya kaliyan produser Ethan Johns saderengipun dipunbebasaken saking labelipun.   Ing wulan Agustus 2016, Major ngumumake dhèwèké bakal nulis, ngrekam lan ngluncurake siji lagu saben sasi ing sataun, sing hasile yaiku album R&B sing isine 12 lagu *A Song for Every Moon,* dirilis tanggal 3 November 2017.  

## Urip pribadi 
Major iku asale saka Northampton, Inggris.   Panjenengané pindhah menyang London ing taun 2011.   Karir dhèwèké asale saka musik Jaz, dhèwèké mulai dadi gitaris sesi wiwit umur 16 taun, kanggo artis, kalebu Lalah Hathaway.   Sedhèrèkipun, Dot Major, inggih punika anggota grup *indie* London Grammar. 

## Diskografi 
### Album 
* *Live* (EP, 2014) 
* *A Song For Every Moon* (2017) 

### Katon 
* "Shelter" dening MJ Cole nampilake Bruno Major (2017) 

### Karangan lagu lan produksi 
## Catetan sikil
Maharlika

**Maharlika** iku golongan prajurit féudhal ing bebrayan Tagalog kuna ing Luzon, Pilipin. Aran iku kapertal ing basa Spanyol dadi *Hidalgos* kang tegesé wong *mardika*. Maharlika kalebu ing golongan priyagung ngisoran saèmper Timawa, utawa wong Bisaya. Nanging, ing basa Pilipin modhèren, tembung "maharlika" tegesé dadi "priyagung karaton", ya iku mung kanggo golongan darah Maginu.

## Réferènsi
Herman Sikumbang

**Herman Sikumbang** (17 Maret 1982 - 22 Dhésèmber 2018) iku gitaris Indonésia kang uga minangka warganing band Indonésia aran Seventeen wiwit 1999 nganti 2018.  Panjenengané séda ing tanggal 22 Dhésèmber 2018 nalika umur 36 taun amarga tsunami ing Supitan Sundha kang nerak pamentasané. Panjenengané omah-omah karo Juliana Moechtar ing taun 2012. 

Panjenengané kacalonaké minangka warganing Dewan Perwakilan Rakyat (DPR) tumrap pilihan umum lègislatif 2019 makili Partai Kebangkitan Bangsa (PKB).  

## Séda 
Band pop Seventeen pinuju ngisi acara kang dianakaké perusahaan listrik praja aran PLN ing siji résor ing pasisiring Tanjung Lesung nalika alun gedhé nerak pamentasané ing watara pukul 9:30 utc+7. Gitaris Herman sempet kaanggep ilang sawatara jam sabubaré tsunami, nanging banjur tinemu wis séda.    

## Dhiskografi 
* *Bintang Terpilih* (1999) 
* *Sweet Seventeen* (2005) 
* *Lelaki Hebat* (2008) 
* *Dunia Yang Indah* (2011) 
* *Sang Juara* (2013) 
* *Pantang Mundur* (2016) 

## Réferènsi
Pinto Acèh

jmpl|Pinto Aceh
**Pinto** **Acèh** utawa **Pinto** **Khob** punika hiasan motif misuwur sing dadi ciri khas Aceh. Hiasan *pinto Aceh* wis ora mung kanggo kain utawa bathik, nanging uga ing barang liya, kaya ta tas, pin utawa bros, kalung, lan sapanunggalané.  Sanajan wiwitané motif perhiasan Pinto Acèh iki mung digawé kanggo bros lan perhiasan dada kanggo para wanita, nanging saiki wis tambah akèh manèka warna.

## Galeri 

Gambar:Pendidikan dan Kebudayaan di Propinsi Daerah Istimewa Aceh selama 10 Tahun.jpg|Laporan nganggo *pinto aceh* ing tengah.
Gambar:Pinto Khop 2.JPG|Ilham hiasan *pinto aceh* , Pinto Khob
Gambar:Batik aceh - pinto aceh.jpg|Batik *Aceh* karo hiasan *pinto Aceh*
Gambar:Ragam hias Pinto Aceh.png|Conto aplikasi hiasan *pinto Aceh*

## Pranala jaba 
* Direktorat Warisan lan Diplomasi

## Catetan sikil
Pècha Kucha

[ka|jmpl|333x333px| Pembicara ing PechaKucha Night ing [Cluj-Napoca , Rumania ]]
**Pècha Kucha** (Basa  ,   ,  *chit-chat* ) yaiku gaya presentasi akas, sing 20 gambar ditampilake saben 20 detik (total 6 menit lan 40 detik).  Format sing nggawe cekak lan cepet iki ndhukung acara multi-pawicara sing disebut PechaKucha Nights (PKNs).  

## Catetan sikil
MaGIC

**Malaysian Global Innovation and Creativity Centre**  utawa asring disingkat **MaGIC** minangka pusat inovasi lan kreativitas sing ana ing APEC Broadcasting, Cyberjaya, Selangor, Malaysia.  Agensi ing ngisore Kementerian Kewangan Malaysia iki dibuka ing tanggal 27 April 2014 dening Perdana Menteri Malaysia, Najib Tun Razak karo Presiden Amerika Serikat, Barack Obama bebarengan karo kunjungane menyang negara Malaysia saka 26-28 April 2014.

Cheryl Yeoh diangkat dadi CEO pertama MaGIC ing tanggal 15 April 2014 lan mungkasi kontrake tanggal 14 Januari 2016.

Oval Obama ing pelatarane bangunan dijenengi sawise Presiden Barack Obama.

## Program kasebut 
MaGIC nyedhiyakake maneka program, kaya ta 

*Youth Co:Lab
* Amplify Accelerator
* Climate Lauchpad
* National Regulatory Sandbox
* MaGIC IDEA Accelerator
* Malaysia's Social Inclusion & Vibrant Entrepreneurship (MasSIVE)
* Pre-Accelerator Bootcamp
* Corporate Entrepreneurship Responsibility
* Social Enterprise Ventures
* MaGIC Academy Symposium 2017
* Impact Driven Enterprise Accreditation
* MaGIC Activate: Open Innovation Platform
* MaGIC Academy
* Global Accelerator Programme
* e@Stanford

## Rujukan 

## Pranala njaba 
* Situs web Global Innovation and Creativity Centre (MaGIC)
Cyberjaya

jmpl|Cyberjaya
**Cyberjaya** iku sawijining kutha sing ana ing Selangor, Malaysia.  Amba kuthane 28.94&nbsp;km² minangka bagéan saka Multimedia Super Corridor.  Kutha iki dijadwalaké dadi pusat pembangunan Malaysia kanggo masa depan kanthi perkembangan teknologi lan perusahaan IT.

Cyberjaya diresmikake nalika Juli 1999 dening Perdana Menteri Malaysia, Mahathir Mohamad.  Wiwit sawatara perusahaan teknologi tinggi wis pindah ing Cyberjaya.  Salah siji komponen wiwitan Cyberjaya yaiku Multimedia University utawa MMU.  Kutha sing dibangun ing bekas kebun kelapa sawit iki saiki nduweni mal, hotel, lan maneka bangunan komersial nanging isih kurang fasilitas pomahan.

Kutha iki saka Kuala Lumpur kira-kira 40 menit, saka Bandara Internasional Kuala Lumpur 30 menit, lan saka Port Klang bisa dituju kurang saka siji jam.
Alif Rizky

Alif Rizky ménika salah satunggaling artis Ngayogyakarta ingkang miyos wontén Tégal, 24 Novembér 1993. Alif Rizky ménika *artis lokal* ingkang asring dipuntimbali Mas Paijo tasih enggal dipunugémi dèning kadang anèm amargi karyanipun *ngovér* témbang-témbang kondhang saking artis mancanégara mawi basa jawi. Alif Rizky ménika pémudha ingkang *multitallènt.* Bakatipun wontén ing musik ménika botén sagéd dipunsangkali malih. Alif ménika sagéd main piranthi musik *aliran pop* kadosta *gitar, piano,* saha *drum.*

## Karya 
Karya ingkang sampun dipunsérat dening Alif Rizky ménika dados kondhang wontén ing *media sosial* amargi *lirik, musik*, saha temanipun témbang anggritanipun Alif Rizky menika gayut kaliyan masarakat jawi. *Video klip*ipun ménika ugi dados *viral* wonten ing *youtube* amargi gadhah ciri khas unik saking *video coveran* sanèsipun. Alif Rizky ménika ngangge klambi bathik parang khas Yogya saha dipuntambahi kaliyan blangkon. Karyanipun Alif Rizky ménika kathah nyariyosakén paraga tokoh Dek Sri minangka kénya ingkang dipuntrésnani.

Témbang karyanipun Alif Rizky ingkang sawég kondhang inggih menika témbang *“Sampai Kiamat”*. Témbang “Sampai Kiamat” déning Alif Rizky inggih ménika salah satunggaling karya tembang covéran basa jawi ingkang kaadhopsi saking témbang basa Inggris *“Perfect”* dening *Ed Sheran**.*Tembang *“Sampai Kiamat”* dening Alif Rizky ménika ugi sami nyariyosaken bilih trésna ménika wuta botén mangértos ménapa-ménapa. Sinten kemawon ingkang ngraosakén trésna bakal nindakakén  ménapa kemawon supados sagéd pikantuk trésna saking tiyang ingkang dipuntrésnani. Wontén ing témbang *“Sampai Kiamat”* ménika nyariyosakén kadospundi trésna priya kangge kénya ingkang dipuntrésnani ménika dipunwahyakaken mawi témbang ingkang *romantis.*

## Sanesipun 
Kathah témbang karya Alf Rizky ingkang mahyakakén raosing trésna awujud *humor.* Témbang “Sampai Kiamat” déning Alif Rizky ménika nyariyosaken kadospundi caranipun priya ménika ngugemi kenya ingkang dipuntresnani mawi *fisik,* atur saha tumindak. Karyanipun Alif Rizky ingkang maneka warna ménika sawég kondhang amargi asring dipunputér wontén ing *youtube.* Kondhangipun karya ménika katitik saking cacahing *viewer* sabén témbang ingkang ngancik maewu-ewu tiyang. Témbang Alif Rizky ménika ugi asring dipunputér ugi wontén ing papan *rekreasi* kadosta *mall, restoran, kafe*, lsp. Miturut Alif Rizky “dados tiyang Jawa ménika *istimewa,* kula kepingin ngangkat *keistimewaan* ménika supados masarakat ménika ugi mangértos bilih tiyang jawi ménika *istimewa”.*
Othmar Motter

jmpl|376x376px| Logo Apple pisanan karo Oterter Motter's Motter Tektura font
**Othmar Motter** (miyos 3 November 1927 ing Hard, Ostenrik; seda 17 Desember 2010  ) yaiku perancang huruf lan desainer grafis saka Ostenrik. Dhèwèké yaiku perancang huruf pertama saka Ostenrik sing kasil ngrancang desain huruf sing misuwur ing pasar internasional.

## Pakurmatan 
* Penghargaan kanggo Ilmu lan Seni Vorarlberg

## Pakaryan 
jmpl|Teh kotak (tengen) nganggo fon karangan Othmar Motter, jenenge Motter Ombra.
Othmar Motter ing salebeting gesangipun damel saperangan fon, kalebet:

* Motter Tektura (1975) 
* Motter Ombra (1972) 
* Motter Sparta (1997) 
* ITC Motter Corpus 
* Alteryle Motter 
* Festival FF Motter 
* ITC Motter Sparta 
* Motgen Bregenz 
* Motle Factum 
* Motto Pretiosa 
* Motter Regatta

## Pranala njaba 
* Klingspor-Museum Offenbach - Othmar Motter (PDF-Tanggal; 123 &nbsp; kB) 
* Österreichischer Pionier Graph Motter gestorben auf ORF 
* Motter Fonts  
* Motter Fonts

## Cathetan sikil
Geisteswissenschaft

***Geisteswissenschaften*** (, "kawruh pikiran") iku saprangkat kawruh manungsa kaya ta filsafat, sajarah, filologi, musikologi, linguistik, pasinaon pamentasan, pasinaon sastra, pasinaon medhiyah, lan kala-kala uga téyologi lan yurisprudhènsi, kang adaté ana ing universitas-universitas ing Jerman. Pérangan gedhé babagan iku adaté kalebu ing fakultas humaniyora ing universitas kang abasa Inggris.
Bamboo Airways

.]]
**Bamboo Airways** ya iku jeneng salah sijiné maskapé pamaburan kanti biaya murah kang asalé saka Vietnam. Maskapé iki nglayani penerbangan domestik utawa internasional. Bamboo Airways wujud maskapé pertama ing Vietnam kang nggunakaké  armada jinis Boeing 787-9 Dreamliner kanti jumlah kang akèh. Armada maskapé mau minangka penerbangan domestik lan internasional (Singapura, Kuala Lumpur, Hong Kong). The airline was established with a charter capital of US$56.52 million.
## Kode Data 
* Kode IATA: **QH**
* Kode ICAO: **BAV**
* Callsign: **BAMBOO**
## Tujuan 
Ing ngisor iki ya iku papan anggegana-papan anggegana tujuan Bamboo Airways

* Vietnam
** Hanoi (Papan Anggegana Internasional Noi Bai) **Hub** 
** Hai Phong (Papan Anggegana Cat Bi)
** Vinh (Papan Anggegana Vinh)
** Dong Hoi (Papan Anggegana Dong Hoi)
** Da Nang (Papan Anggegana Internasional Da Nang)
** Hue (Papan Anggegana Phu Bai)
** Nha Trang (Papan Anggegana Cam Ranh)
** Qui Nhon (Papan Anggegana Phu Cat)
** Buon Ma Thuot (Papan Anggegana Buon Ma Thuot)
** Ho Chi Minh City (Papan Anggegana Internasional Tan Son Nhat) **Main Hub** 
** Phu Quoc (Papan Anggegana Duong Dong)
## Armada 
Armada Bamboo Airways per januari 2019 kasusun saka:
*1 Airbus A321 neo
*2 Airbus A320
*1 Airbus A319
Perusahaan iki lumebu kontrak kanggo tuku 24 Airbus A321neo lan 20 Boeing, pengiriman saka 2019-2022.

## Cathetan sikil 
## Pranala njaba 
* Situs resmi
Cory Booker

**Cory Anthony Booker** (lair 27 April 1969) iku pulitikus Amérikah Sarékat, senator kanggo New Jersey. Dhèwèké dadi anggota Partai Demokrat. Ing tanggal 1 Februari, 2019, dhèwèké ngumumake dhèwèké bakal mbukak kanggo pemilu presiden Amerika Serikat ing taun 2020. Dhèwèké dianggep minangka calon paling apik ing Partai Demokrat. Jimmy Carter ngarep-arep supaya dhèwèké dadi presiden.
Let lairan

jmpl|350x350px| Simbok karo bayiné kang mentas lair
**Let lairan** utawa **let garbini** ateges lawasé mangsa let siji wanita nggarbini (meteng) utawa lairan saka mangsa nggarbini utawa lairan kang sadurungé. Ana résiko kaséhatan kang gegayutan lairan-lairan kang leté sadhéla lan kang leté suwé, nanging pérangan gedhéning résiko gegayutan karo lairan-lairan kang leté sadhéla.  March of Dimes mrayogakaké wanita saorané ngentèni 18 sasi sadurungé nggarbini manèh sawisé lairan normal; Sangganing (*burden*) kaséhatan warga sajagat marang let lairan kang sadhéla iku gedhé. Rancangan kulawarga bisa ngundhakaké let antaraning lairan. 

## Kaséhatan warga 
Sangganing kaséhatan warga sajagat marang let lairan kang sadhéla iku gedhé. Ing nagara-nagara ngembang, bocah-bocah kang lairé rong taun utawa kurang sawisé kakangé kena résiko nganti 60% ngalami pepati nalika isih bayi, déné bocah-bocah kang let lairané antarané loro tekan telung taun kena résiko nganti 10%. Kang ora kena résiko iku bocah-bocah kang let lairané papat tekan limang taun.  Manéka organisasi, kalebu Organisasi Kaséhatan Donya wis nitik yèn let lairan iku babagan wigati ing budidaya kaséhatan warga (*public health intervention*). 

## Réferènsi
Taun Basa Pribumi Internasiyonal

**Taun Basa Pribumi Internasiyonal** iku péngetaning Pasarékatan Bangsa-Bangsa ing sasuwéné taun 2019 kang ancas nuwuhaké panggrahita (*awareness, kesadaran*) tumrap kaananing basa-basa pribumi ing saindenging jagat kang kadrawasan (*endangered, terancam*) dalah temahané (*consequences, dampak*). Taun péngetan iki ancas ngukuhaké gegayutan antaraning basa, pangembanging basa, tata-tetreming jagat, lan kauripan kang akur. 

## Réferènsi
Brody Stevens

[thumb|Stevens, [2007]]
**Steven James Brody** ()) ya iku pelawak, aktor, lan panatacara saka Amérika.

## Cathetan suku
Imperialisme budaya

**Imperialisme budaya** dumadi saka aspèk-aspèk budaya ing imperialisme. "Imperialisme" ing kéné ateges ciptaning lan pangrumating gegayutan kang ora satimbang antaraning kabudayan, kang tumiyung marang kabudayan kang luwih kuwasa. Mula, imperialisme budaya minangka lelaku manuhaké tur meksakaké siji budaya, kang lumrahé saka bangsa kang kuwat ing pulitik, marang bebrayan kang kurang kuwasané; utawa hégemoni budaya déning nagara-nagara kang mrabawani ing babagan ékonomi utawa nagara-nagara indhustri kang nemtokaké aji-ajining budaya lan ndadèkaké kabudayan-kabudayan sajagat padha sawarna. Tembung iku kanggo mligi ing babagan sajarah, pasinaon budaya, lan téyori poskoloniyal. Adaté, tembung iku ngemu surasa péyoratif (ala, ngasoraké) kanggo nulak pangaribawané. Imperialisme budaya bisa wujud ing manéka rupa, kaya ta pratingkah, niti resmi, tindak militèr, kanggo mikuwati hégemoni budaya.

## Ing sajarah 
Sanajan tembung mau kawanuhaké ing taun 1960-an, lan dianggo déning para kang nyengkuyung kanggo ngarani hégemoni budaya ing jagat poskoloniyal, imperialisme budaya uga kaanggo tumrap mangsa-mangsa kang adoh kapungkur.

### Rum kuna 
Kamaharajan Rum wis katitik minangka conto kawitan babagan imperialisme budaya.

Rum kawitan, nalika neluk Itali, ngaworaké wong Ètruria marang kabudayan Rum kanthi ngganti basa Ètruska mawa basa Latin, kang njalari patiné basa lan manéka aspèk kabudayan Ètruska.

Romanisasi budaya katrapaké kalawan peksa ing wewengkon-wewengkoning kamaharajan Rum sanajan "akèh wewengkon kang suthik nampa budaya Rum kang minangka wujuding imperialisme budaya."  Contone, nalika Yunani teluk déning bala Rum, Rum mbudidaya ngowahi budaya Yunani supaya laras marang cita-citaning Rum. Contoné, adaté wong Yunani kang wuda nalika ulah raga miturut juru nulis Rum ingaran kang njalari wong Yunani madoni lan dadi batur tukon. Conto iku ingaran gegayutan karo conto modhèren imperialisme Éropa ing nagara-nagara Afrika, kang disaranani Slavoj Zizek ing pangrembugé babagan 'panandha kang suwung'.

Pax Romana (mangsa jenjeming Rum) kalakon ing wewengkoning kamaharajan amarga "akulturasi kapeksakaké marang wong-wong kang budayané manéka rupa kang kasil diteluk Rum."

## Cathetan sikil 
## Pranala njaba 
*"In Praise of Cultural Imperialism?" , by David Rothkopf, *Foreign Policy* no. 107, Summer 1997, pp.&nbsp;38–53, which argues that cultural imperialism is a positive thing.
*"Reconsidering cultural imperialism theory" by Livingston A. White, *Transnational Broadcasting Studies* no. 6, Spring/Summer 2001, which argues that the idea of media imperialism is outdated. 
*Academic Web page from 24 February 2000, discussing the idea of cultural imperialism
* "Cultural Imperialism", BBC Radio 4 discussion with Linda Colley, Phillip Dodd and Mary Beard (*In Our Time*, June 27, 2002)
Srimpi Nadheg Putri

**Srimpi Nadheg Putri** ya iku  beksa kang dituduhaké papat wong lan dijupuk saka langen wibawa saka Pakualam. Beksa iku awujud  ewah-ewah saka naskah langen wibawa kang arupa gambar-gambar èndah kebeg makna. Isiné para wanita kang nganggo klambi kaya-kaya arep mbeksa kang jumlahé wong wolu. Klambiné kang dianggo iku kasebut samparan utawa sèrèdan. Sèrèdan ya iku sakperangan jarik dawa kang digubedake ing awak.  Banjur sisané digocéki ing tangan lara ing ngarép. Sakliyané iku uga ana kang nganggo busana mekak lan rapékan.

## Rèferénsi
Garoeda Merapi

Garoeda merapi ya iku salah siji kalawarta ing Jogjakarta kang ngadeg tanggal 1 Agustus 1931. Pandèga saka kalawarti iki ya iku Imam Soengkono.  Ki Hajar Dewantara minangka juru pamrayoga.

## Rèferénsi
Doraemon

'***Doraemon*** ya iku animasi saka Jepang kang diripta taun 1968 déning Shogakukan.

## Plot 
Nobita iku bocah sing  uripé susah, saéngga buyuté Nobita sing jenengé Sewashi ngirimi robot aran Doraemon.
## Pungkasan crita 
Doraemon balik manèh
Akhéron

jmpl|Kali Akhéron
**Akhéron** (basa Yunani Kuna: Ἀχέρων; basa Yunani Modhèren: Αχέροντας) iku kali ing Propinsi Épirus, Yunani iring lor. Dawané 52&nbsp;km. Tuké ana akèh banjur kaliné mili tekan Sagara Ionia ing Yunani iring kulon lumantar Désa Parga. Wong Yunani kuna percaya yèn jiwané kabèh uwong sing wis mati kudu ngliwati Akhéron karebèn lumebu krajané Adès.

## Réferènsi